Aarhuus Stifts-Tidende, 1843-09-06
Udlandet. J London circulerer der i denne Tid en Afskrift af et Brev, som Dronning Pomare paa Otaheiti skal have tilskrevet Dronning Victoria, og som er dateret Otaheiti den 23de Jan. 1843. Pomare beklager sig bittert over, at Nogle af hendes Statholdere have spillet under Dække med den franske Admiral og tvunget hende til at underskrive et Document, hvori hun udbad sig Frankrigs Beskyttelse. "Min Regjering er mig fratagen – skriver hun - og mit Land forvandlet til en fransk Provinds. Kun Du, min Veninde, kan redde mig. Hav Medlidenhed med mig, og staae mig bi. Lad Din Beskyttelse være mægtig. Lad den indtræffe til rette Tid, for at jeg atter kan blive indsat i min Regjering; lad Din Beskyttelse bevinges af den Følelse, der bragte Messias, ind i Verden for at udløse og frelse Dig og mig. Forkast mig ikke, kjære Veninde! – Jeg iler til Dig for at søge Beskyttelse, for at bedækkes af Din store Skygge, den samme, som Dine Fædre ydede mine Fædre, der nu ere døde, og hvis Kongeriger ere komne til os – de svagere Kar. Jeg fornyer hiin Overeenskomst; lad den vedvare. Dette Forsøg hos Dig er min sidste Anstrængelse; mit eneste Haabom atter at vorde indsat i min Regjering beroer kun paa Dig. Vær hurtig paa rede Haand med Din Hjælp; thi jeg er næsten død; jeg er liig en fangen Qvinde, der forfølges af en Kriger, hvis Spyd næsten allerede berører mig. Send hurtigt et stort Krigsskib til min Bistand. Et fransk Skib ventes dagligen hertil, send hurtigt et Krigskib, og jeg er frelst. Det er mit Ønske, at Admiralen skyndsomst kommer hertil. Kan han ikke komme, saa send et andet stort Skib. Send uafladeligt Dine Krigskibe hertil; lad ingen Maaned forløbe, uden at der kommer et af Dine Skibe, indtil min Forlegenhed er endt. Jeg har tilskrevet Din Admiral paa Stationen i det stille Hav (ved den spanske Kyst), at han endelig maa komme til Otaheiti og staae mig bi. Sundhed og Fred ønsker jeg Dig, min søsterlige Veninde, Dronning af Storbrittanien." (Directe Beretninger fra Sydhavet melde, at to engelske Krigskibe havde ved Otaheiti nægtet det franske Flag den sædvanlige Salut, og man befrygtede, at det, paa Grund af den Stemning, der hersker paa begge Magters Escadrer, let turde komme maabenbare Fjendtligheder.) Collisionstilfældene mellem England og Frankrig tiltage i en foruroligende Grad. Et af de seneste er det, at det franske Kabinet har tilsendt Admiral Dupetit Thouars Ordre til at proclamere Frankrigs Souverainitet over Selskabsøerne i Sydhavet. De franske Prindsers Afreise fra London var skeet Dagen efter at Espartero havde været til Audients hos Dronning Victoria og var bleven modtaget af Hs. Maj. som en regierende Person. Der fortælles, at Prindsen af Jonville havde nogle Aftener iforveien været i Besøg paa Buckingham, hvor Dronningen havde opfordret ham til at spille Kort, til hvilket Prindsen havde svaret, at han forstod kun Krigs spillet, hvilket Hs. M. havde taget saa unaadigt op, at hun havde vendt ham Ryggen og ladet ham staae alene. Dertil kommer nu ogsaa, at 3 franske Krigskibe havde lagt sig udenfor Hayti, for at tvinge Øen til at betale hvad den skylder Frankrig, eller ogsaa for de skyldige Summer afstaae til Frankrig Cap Nicolas, hvilket den brittiske Regjering vil gjøre alt muligt for at forhindre. – Det er under disse spændte Forhold af stor Betydenhed, at der til Plymouth var kommet Ordre til, inden 48 Timer at gjøre Linieskibet Caledonia seilfærdigt, ligesom der og til flere andre Havne var kommet lignende Befalinger. Denne Efterretning har opvakt stor Sensation i Paris, hvis Politici tale om en engelsk Flaades Afgang til Cadix, Tunis, Otaheiti &c. En, som der paastaaes, over hele Middel- og Nedre Jtalien vidtforgrenet Sammensværgelse er kommen til Udbrud i Bologna, hvor 5 til 6000 velbevæbnede Jndivider, Størstedelen politiske Flygtninge, Smuglere a., have, efter at deres Plan, at overrumple Staden, var bleven opdaget og tilintetgjort, trukket sig tilbage mellem Bjergene i Savigny &c. En Afdeling Gensd' armer og Frivillige, som havde forfulgt Jnsurgenterne, er bleven næsten heelt tilintetgjort. Udenfor Regjeringsbygningerne i Bologna er nu plantet Kanoner, flere Tropper indkaldte, osv.